《鄞城通守厅和潘文叔梅花韵》
宋代·孙应时

未将春草贮鸣蛙，寂寞西湖处士家。
正喜数枝斜更好，聊沽一醉醒还赊。
骨清是我氷霜侣，心赏从渠锦绣华。
不厌相过娱夜永，摘芳和雪试煎茶。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。